প্রিয়া: হ্যাঁ, ‘বিগ বস’ থেকে এসে আমি অনেক ভাল ভাল অফার পেয়েছি কলকাতায় কিন্তু আমার সামহাউ মনে হয়েছে যে কাজগুলো আমি পাচ্ছি, সেখানে ঢুকলে আমি তিন বছরের জন্য ব্লক হয়ে যাব। তার পরে আর মনে হয় না মুম্বই যেতে পারব কারণ গত তিন বছর ধরে চেষ্টা করছিলাম কিন্তু পর পর কাজ এসে যাচ্ছিল। কলকাতায় বসে অনেক ভিডিও ক্লিপও পাঠিয়েছি মুম্বইতে কিন্তু তার পর আমি বুঝলাম যে সামহাউ কলকাতায় বসে ট্রাই করলে হবে না। ওখানে থেকে কাজটা করতে হবে। ওখানে পুরো সিস্টেমটা আলাদা। কাস্টিং ডিরেক্টর থাকে, কো-অর্ডিনেটর থাকে। কার সঙ্গে যে কথা বলতে হবে, কার নম্বর জোগাড় করতে হবে, সেটা বুঝতে বুঝতেই বেশ খানিকটা সময় লাগে। ওখানে কুড়ি-পঁচিশটা প্রোডাকশন হাউস, কোথায় কী কাজ হচ্ছে, একজন অ্যাক্টরের পক্ষে সম্ভব নয় সেই খোঁজটা রাখা। সেই খোঁজটা কো-অর্ডিনেটররা রাখে। আর তাদের সঙ্গে কনস্ট্যান্ট টাচে থাকতে হয়। তবে মুম্বইতে কাস্টিং খুব ফেয়ার প্রসেসে হয়, কোনও কানেকশন দিয়ে নয়। তুমি লুক টেস্ট দাও, তার পরে তুমি শর্টলিস্ট হলে তোমাকে প্রপার লুকসেটের জন্য ডাকবে। তার পরে সেটা চ্যানেলে যাবে। আলটিমেটলি কিন্তু চ্যানেল থেকেই সিলেকশন হবে।